钦定古今图书集成/方舆汇编/边裔典/第097卷 > 明
## 钦定古今图书集成/方舆汇编/边裔典/第097卷 > 明

### 太祖洪武三年瓜哇遣使朝贡

按《明外史瓜哇传》：“瓜哇国在占城西南，太祖洪武二
年正月，乃遣使以即位诏谕其国。其使臣先奉贡于
元，还至福建而元亡，因入居京师。是年二月，太祖复
遣使送之还，且赐以大统历。三年六月，以平定沙漠，
颁诏曰：‘自古为天下主者，视天地所覆载，日月所照
临，若远若近，生人之类，莫不欲其安土而乐生。然必
中国安，而后四方万国顺附。迩元君妥懽帖木儿荒
淫昏弱，志不在民，天下英雄，分裂疆宇。朕悯生民之
涂炭，兴举义兵，攘除乱略，天下军民共尊朕居帝位，
国号大明，建元洪武。前年克取元都，四方以次底定。
占城、安南、高丽诸国俱来朝贡。今年遣将北征，始知
元君已没获其孙买的里八剌，封为崇礼侯。朕仿前
代帝王治理天下，惟欲中外人民各安其所。又虑诸
蕃僻在远方，未悉朕意。故遣使者往谕，咸使闻知’。”九
月，其王昔里八达剌蒲遣使奉《金叶表》来朝，贡方物，
宴赉如礼。

按《明一统志》：“瓜哇国东抵古女人国，西抵三佛齐国，
南抵古大食国，北抵占城国。本古阇婆国，又名莆家
龙。其属国有苏吉丹、打板、打纲、底勿等国。宋元嘉中，
始通中国，后绝。至宋淳化中，其王穆罗茶遣使来朝
贡。大观中，复遣使入贡。元时，称瓜哇国。至元末，遣兵
征之，不克。本朝洪武初，其王昔里八达剌蒲遣其臣”
八的占必等朝贡，纳元宣敕二道。自是，朝贡不绝。
按《诸蕃志》：“瓜哇尚气好斗，不设刑禁，杂犯罪者，随轻
重出黄金以赎，惟寇盗则寘诸死。”

按《岛夷志》：瓜哇，田膏腴，地平衍，谷米富饶，倍于他国。
民不为盗，道不拾遗。谚云“太平阇婆”者此也。男女缠
头被，服长衫。

按《广东通志》：“明洪武二年三月，遣行人吴用赐瓜哇
国王玺书曰：‘中国大统，元人受命，百有馀年，纲常既
隳，冠屦倒置，朕是以起兵讨之，垂二十年，海内悉定。
朕奉天命，已主中国，恐遐迩未闻，故专报王知之。使
者已行，闻王国人睨只某丁前奉使于元，还至福建
而元亡，因来居京师。朕念其久离瓜哇，必深怀念。今
复遣人送还颁去《大统历》一本。王其知正朔所在，必
能奉若天道，俾瓜哇之民安于生理，王亦永保禄位，
福及子孙。其勉图之，勿怠’。”三十年，诸蕃阻绝无商旅。
以三佛齐为瓜哇属国。命礼部移文暹罗，转达瓜哇，
后为东西二国。

洪武五年，瓜哇以元所授《敕》三道来上。

按《明外史瓜哇传》：“洪武五年，又遣使随朝使常克敬来贡，上元所授宣敕三道。”

洪武八年、令三佛齐、瓜哇山川之神、附祭于广东山
川之次

按《广东通志》，洪武八年二月，令三佛齐、瓜哇山川之
神，附祭于广东山川之次。先是礼部尚书牛谅言，“京
都既罢祭天下山川，其四彝山川亦非天子所当躬
祀。”乃命别议其礼以闻。至是，中书及礼部奏，以外彝
山川附祭于各省，如广西则宜附祭，安南、占城、真腊、
暹罗、锁里、广东则宜附祭，三佛齐、瓜哇、福建则宜附
祭，日本、琉球、渤泥、辽东则宜附祭，高丽、陜西则宜附
祭，甘肃、朵甘、乌思藏、京城更不须祭。又言：“各省山川
与风云雷雨，既居中南向，其外彝山川神位宜分东
西，同坛共祀。”上可其奏，命中书颁行之。将祭，则遣官
一人往监其祀。

洪武十年，瓜哇分为三王，皆遣使朝贡。

按《明外史瓜哇传》：“洪武十年，王八达那巴那务遣使
朝贡。其国又有东西二王：东蕃王勿院劳网结、西蕃
王勿劳波务，各遣使朝贡。天子以其礼意不诚，诏留
其使，已而释还之。”

洪武十一年，阇婆王遣使朝贡。〈按他书皆言瓜哇即古阇婆独明外史瓜

哇之外，别有阇婆入贡，姑附于此，以待参考。

按《明外史瓜哇传》：“阇婆，古曰阇婆达，宋元嘉时始朝
中国。唐曰诃陵，又曰杜婆，其王居阇婆城，宋曰阇婆，
皆入贡。洪武十一年，其王摩那驼喃遣使奉表贡方
物，其后不复至。或曰瓜哇即阇婆。”然《元史》瓜哇传不
言，且曰：“其风俗、物产无可考。而太祖时，两国并时入
贡，其王之名不同。或本为二国，其后为瓜哇所灭，然”
不可考。

洪武十三年，瓜哇遣使朝贡。时遣使赐《三佛齐》印绶。
瓜哇诱杀使者，赐敕切责之。

按《明外史瓜哇传》：“洪武十二年，王八达那巴那务遣
使朝贡，明年又贡。时遣使赐三佛齐王印绶，瓜哇诱
而杀之。天子怒，留其使月馀，将加罪。已遣还，赐敕责
之。”

按《广东通志》：十三年，其王八达那巴那务遣其使阿
烈彝烈时奉金叶表入贡，使者留月馀遣还。因诏谕
其国主曰：“圣人之治天下，四海内外皆为赤子，所以
广一视同仁之心。朕君主华夷，抚御之道，远迩无间。
尔邦僻居海岛，顷尝遣使中国，虽云修贡，其实慕利，
朕皆推诚以礼待焉。前者三佛齐国王遣使奉表来”
请印绶。“朕嘉其慕义，遣使赐之，所以怀柔远人。尔奈
何设为奸计，诱使者而杀害之？岂尔恃险远，故敢肆
侮如是与？今使者来，本欲拘留，以其父母妻子之恋，
夷夏皆一。朕推此心，特命归国。尔国王当省己自修，
端谦诚敬，毋蹈前非，干怒中国，则可以守富贵。其或
不然，自致殃咎，悔将无及。”

洪武十四年，瓜哇遣使朝贡。

按《明外史瓜哇传》：“洪武十四年，遣使贡黑奴三百人
及方物。明年，又贡黑奴男女百人，大珠八颗，胡椒七
万五千斤。”

洪武二十六年，瓜哇入贡。

按：《明外史瓜哇传》：“洪武二十六年再贡。明年又贡。”

### 成祖永乐二年遣使赐瓜哇金币东西二王皆入贡按明外史瓜哇传永乐元年又遣副使闻良辅行人甯善赐其王绒锦织金文绮纱罗使者既行其西王

都马《板》遣使入贺，复命中官马彬等赐以镀金银印。
西王遣使谢，赐印，贡方物。而东王孛令达哈亦遣使
朝贡，请印；命遣官赐之。自后，二王并贡。

按《明会典》：“瓜哇国，永乐初，赐东西王纻丝纱罗帐幔、
手巾、羊酒器皿，王妃纻丝纱罗手巾等物。”

按《广东通志》：“永乐二年十月，东王孛令达哈遣使来
朝，贡方物，具奏请印章，命铸镀金银印赐之，并赐钞
币。”

永乐三年，西王都马板遣使入贡。

按《明外史瓜哇传》：“永乐三年，遣中官郑和使其国。”
按《广东通志》：“三年，西王都马板遣使奉表贡献方物。
时其傍近牒里日罗、夏治、合描里三国，各遣使以方
物同来朝贡，俱赐文绮袭衣。”

永乐四年，中官郑和至瓜哇。时东西二王构兵，朝使
部卒经东王地，西王国人杀之。西王惧，遣使谢罪。诏
切责之。

按《明外史瓜哇传》：“永乐四年，西王与东王构兵，东王
战败，国被灭。适朝使经东王地，部卒入市，西王国人
杀之，凡百七十人。西王惧，遣使谢罪。帝赐敕切责之，
命输黄金六万两以赎。”

按《广东通志》：“四年三月，西王复来贡珍珠、珊瑚、空青
等物。三月，东王遣使贡马，俱赐钱钞及币有差。闰七
月，西王遣使朝贡，且言东王不当立，已击灭之，降诏
切责。”

永乐五年，瓜哇遣使请罪，愿偿黄金六万两以赎罪。
许之按《广东通志》，“五年，瓜哇上表请罪，愿偿黄金六万两，
复立孛令达哈之子，从之。”

永乐六年，礼官劾瓜哇输金不足，命捐其金。时满剌
加矫诏索旧港地，赐敕慰之。

按《明外史瓜哇传》：“永乐六年，再遣郑和使其国。西王
献黄金万两，礼官以输数不足，请下其使于狱。帝曰：
‘朕于远人欲其畏罪而已，宁利其金耶’？”悉捐之。自后，
比年入贡，或间岁一贡，或一岁数贡。中官吴宾、郑和
复先后使其国。时旧港地有为瓜哇侵据者，满剌加
国王矫诏命索之，帝乃赐敕曰：“前中官吴庆还言王
恭待敕使，有加无替。比闻满剌加国索旧港之地王
甚疑惧。朕推诚待人，若果许之必有敕谕，王何疑焉。
小人浮词，慎勿轻听。”

永乐八年，瓜哇遣使入贡。

按《广东通志》：“八年十二月，都马板遣使上表，贡马及
方物。”

永乐十一年，瓜哇遣使来贡。

按：《广东通志》云云。

永乐十三年，瓜哇王以更名，遣使谢恩，贡方物。
按《明外史瓜哇传》：“永乐十三年，其王改名扬惟西沙，
遣使谢恩，贡方物。时朝使所携卒，有遭风飘至班卒
儿国者，瓜哇人珍班闻之，用金赎还，归之王所。”
按《广东通志》：“十三年更名扬惟西沙，遣使谢恩。
永乐十六年，朝使卒有遭风飘入班卒儿国者，瓜哇
人赎归之朝，诏”旨奖谕。

按《明外史瓜哇传》：“永乐十六年，王遣使朝贡，因送还
朝使，遭风诸卒。帝嘉之，赐敕奖王，并优赐珍班。自是
朝贡使臣，大率每岁一至。”

### 英宗正统元年赐瓜哇使臣金带又令偕古里等国使臣同往瓜哇敕其王抚恤分遣之

按《明外史瓜哇传》：“正统元年，使臣马用良言，先任八
谛来朝，蒙恩赐银带，今为亚烈，秩四品，乞赐金带。从
之。闰六月，遣古里、苏门答剌、锡兰山、柯枝、天方、加异
勒、阿丹、忽鲁、谟斯祖法儿、甘巴里、真腊使臣，偕瓜哇
使臣郭信等同往，赐瓜哇敕曰：‘王自我先朝修职勿
怠，朕今嗣服，复遣使来朝，诚意具悉’。”宣德时，有古里
“等十一国来贡。今因王使者归、令诸使同往。王其加
意抚恤、分遣还国、副朕怀远之忱”

正统三年，赐瓜哇王及妃纻币。

按《明会典》：“正统三年，赐瓜哇国王纻丝十匹，纱罗各
三匹；妃纻丝六匹，纱罗各二匹。”

正统八年定瓜哇三年一贡。

按《明外史瓜哇传》：“正统五年八月，使臣回，遭风溺死
五十六人，存者八十三人，仍返广东，命所司廪给，俟
便舟附归。八年，广东参政张琰言：瓜哇朝贡频数，供
亿烦费，敝中国以事远人，非计。帝纳之，使还，赐敕曰：
‘海外诸邦，并三年一贡，王亦宜体恤军民，一遵此制’。”
正统十一年，瓜哇入贡。

按《明外史瓜哇传》：“正统十一年复三贡，后乃渐稀。”

### 代宗景泰三年瓜哇入贡

按《明外史瓜哇传》：“景泰三年，王巴剌武遣使朝贡。”
按《明会典》：“瓜哇国，景泰三年因国王求讨，给伞盖一
把，蟒龙衣服一领。使臣通事头目人等，初到，赏织金
素罗衣服靴袜，正赏纻丝纱罗绢布。女使并女头目
俱同贡物给价。”

### 英宗天顺四年瓜哇贡使斗杀蕃僧礼官劾伴送行人罪其使者请敕其王自治之

按《明外史瓜哇传》：“天顺四年，王都马班遣使入贡，使
者还至安庆，酗酒，与长河西入贡蕃僧斗，僧死者六
人。礼官请治伴送行人罪，使者敕国王自治，从之。”
按《广东通志》，永乐十六年、十九年，西王皆贡，而东王
久不至，盖已为所并矣。天顺四年八月，其王都马班
遣使奉表朝贡方物，赐宴赏赉之，仍命其使赍敕并
彩币表里、归赐其王及妃。

### 宪宗成化元年瓜哇入贡

按：《明外史瓜哇传》云云。

### 孝宗弘治十二年瓜哇贡使遭风舟坏止通事一舟达广东诏贡物进京师所司量加赏赉遣还

按《明外史瓜哇传》：“弘治十二年，贡使遭风舟坏，止通
事一舟达广东。礼官请敕所司量予赐赉，遣还其贡
物，仍进京师。制可。自是贡使鲜有至者。其国近占城，
二十昼夜可至。元师西征，以至元二十九年十二月
发泉州，明年正月即抵其国，相去止月馀。宣德七年
入贡，表书一千三百七十六年”，盖汉宣帝元康元年，
乃其建国之始也。地广人稠，性凶悍。男子无少长贵
贱皆佩刀，稍忤辄相贼，故其甲兵为诸蕃之最。《字类》
“琐里”，无纸笔，刻于茭。叶。气候常似夏，稻岁二稔。无
几榻匕箸。人有三种：华人流寓者，服食鲜华；他国贾
人居久者，亦尚雅洁。其本国人最污秽，好啖蛇蚁虫
蚓，与犬同寝食，状黝黑，猱头赤脚。崇信鬼道，杀人者
避之，三日即免罪。父母死，舁至野，纵犬食之，不尽，则大戚燔其馀，妻妾多燔以殉。其国一名“莆家龙”，又曰
下港，曰顺塔。万历时，红毛蕃筑土库于大涧东，佛郎
机筑于大涧西，岁岁互市，中国商旅亦往来不绝。其
国有新村，最号饶富，中华及诸蕃商舶辐辏其地，宝
货填溢。其村主即广东人，永乐九年自遣使表贡方
物。

按《瀛涯胜览》：“瓜哇，古者阇婆，其国有四，皆无城郭。初
入杜板，再入厮村，次入苏鲁马益，次入满者，伯夷王
都也。王宫四面塼墉，墉高三丈馀，方三百馀里。门馆
深严，屋高四丈，覆地以板，蒙以藤花席，跏趺而坐，瓦
以坚木。民居茅茨，类皆砖库，坐卧于内。王蓬头，顶金
叶冠，胸萦嵌丝帨，腰束锦绮，曰压腰腰佩短刀，曰不
剌头”，跣行，或跨象，或乘牛。民间男蓬头，女椎结，上衣
下帨。男必腰刀，无老弱、贵贱贫富皆然。刀必雪花色，
镔铁铸之，柄饰以金，或犀象饰，往往蒙鬼面，备极精
巧。会聚间有犯其首及争斗，必以佩刀刃之，伤死则
遁，逾三日则免罪。当即捕获，则仍受刃。官无鞭朴，罪
不问重轻，以藤系之，必刃以死。杀戮为常，不足怪也。
市易用中国铜钱杜板者曰睹班，地名也，约以千馀
家，主以二酋。间有流寓，多广东、漳州人也。海渚小池，
水甘冽可饮，号“圣水。”《传》云：元将史弼、高兴征阇婆，经
月不克登崖。三军乏水，渴甚，二将默祷，卓枪于渚，泉
遂涌出，军赖以济。又东行半日，至厮村，曰革儿。昔者
故沽滩地，中国人客此而成聚落，遂名“新村”，约千馀
家。村主，广东人也。诸蕃舶至此互市，金宝蕃玲充溢，
居人多富。又南水行可半日，至苏鲁马益港口。淡水
浅涩，仅通小艇，二十馀里始至苏鲁马益，曰苏儿把
牙，约千馀家，亦有首领，间有中国人。港口大州，林木
蔚茂，长尾猱万数，聚于中一里猱，俗云“猢孙也。”老猱
为主，曾掠老番妇与俱。国人求嗣者，必具酒殽祈于
老猱，猱食之馀，纵群竞食，食尽少选猱雌雄交，以此
为征。求嗣人回即有妊，不然无应也。又水行八十里
至埠头曰漳沽，登岸西南陆行半日至满者，伯夷乃
王都也。无虑二三百家，总领七八人，皆王佐也。气候
常热，如夏稻，岁两熟。坐卧无榻椅，饮食无匙匕，啖槟
榔不离口，寘饭于盘，酥浇之。餐则嗽去槟屑，向盘掬
而食。食既水饮，待宾以槟榔。人有三等：西蕃贾胡流
落而久居者，服食皆雅洁，一等也。唐人如广东、漳、泉
人流寓者，食用鲜华，率尚回回教，持斋受戒，一等也。
颜色黝黑，猱头赤脚，崇信鬼道，释云“鬼国即此土人
也。”饮食粗恶，啖蛇蚁虫蚓，稍燎以火而已，与犬同寝
食，不以为秽也。传云：“昔有鬼子魔王，青颊红肤，赤鬓
发，与罔象交，而生子百馀，以人为粮。忽雷震石裂，乃
出一人。众异之，推为主，遂领兵驱罔象鬼子而去，由
是人得安焉。”俗尚武勇，岁设竹枪会，始于冬十月。王
偕妻出观，夫妻各坐一塔车，妻前夫后，车高丈馀，四
疏轩窗，驾马以行。至会开场，列阵相向，各操竹枪，劲
实若铁。登场者亦偕妻至，妻亦操三尺棒相格，曰：“那
剌格，已被伤毙者。”王遣胜者出金钞一筒，偿之以孀
妇，胜者即已。凡婚姻，男造女家，合巹后五日，迎妇归。
鸣金鼓，吹椰筒，拥以刀盾，前后甚都。妇则裸而被发
跣足，萦嵌丝帨，戴被金珠，彩饰宝妆，无不周备。姻邻
亦以槟榔花草寘彩舟助之。燕乐数日，始散丧事于
病革子弟请遗命，“或水火葬，或犬腹葬。”舁尸至海滨，
纵犬飧之，尽不尽，拾其遗，投水而后已。尤惨于水火
也。有宠妾者，誓与主同往，盛妆悲号，俟焚骸火炽，亦
投火死之。民间殷富，贸易用中国古钱，字书，无纸，刻
于茭。叶，类锁俚字，以二十两为觔，十六钱为两，四
姑邦为钱，每邦二分一厘八毫七丝五忽。截竹为升，
升为一姑剌，盖中国一升八合也。“斗为捺黎”，盖八升，
中国一斗四升四合也。月望，蕃妇或二十馀，或三十
馀，为辈成队，月下缚臂联行，俚歌唱和，遍历宦戚豪
门，必投赏以钱。又有展书指画以谕众，环听而坐者，
有笑有“哭，殊能动人。最重中国花磁暨麝、花绢、绮罗。
厥产白芝麻、绿豆、苏木、金刚子、白檀肉、豆蔻、龟筒、玳
瑁、鹦鹉，有绿红五彩者，鹩哥皆能言。又有珍珠鸡、倒
挂鸟、彩鸠、孔雀、珍珠雀、绿鸠之类，白鹿、白猿、猴、羊、猪、
牛、马、鸡、鸭亦有之。果有芭蕉子、椰子、甘蔗，粗大长可
二三丈，石榴、莲房、蜜柿、郎扱若枇杷稍尖，中有白肉。”
按《广东通志》：“瓜哇国，古诃陵也。一曰阇婆，又名莆家
龙，在真腊之南海中洲上，东与婆利，西与惰婆登，北
接真腊国，南临大海。”《宋史》：“东至海，一月汎海，半月至
昆仑国。西至海，四十五日。南至海，三日汎海，五日至
大食国。北至海，四日西北汎海，十五日至渤泥国，又
十五日至三佛齐国，又七日”至暹逻国，又十日至柴
历亭，抵交阯，达广州。其国木为城，有文字，知星历。夏
至立八尺表景，在表南二尺四寸。按瓜哇疆域，东抵
古女人国，西抵三佛齐国，南抵古大食国，北界占城
国。自占城起程，顺风二十昼夜可至。其国地广人稠，
甲兵药铳，为东洋诸蕃之雄。《佛书》所云“鬼国”，即此地
也。其港口入去马头，曰新村，屋店连行为市，买卖商旅最众。三佛齐国为其所，并名“旧港”，以别于新村。其
进贡使回，令于广东布政司管待。

按《坤舆图》说，“瓜哇大小有二，俱在苏门荅喇东南海
岛，各有主。多象，无马骡。产香料、苏木、象牙，不用钱，以
胡椒及布为货币。人奸宄凶急，好作魇魅妖术。诸国
每治兵争白象，白象所在，即为盟主。”

《明？一统志》